פרופסור **דני אורבך** (נולד ב-27 ביולי 1981 בפתח תקווה) הוא היסטוריון צבאי ישראלי ופרופסור חבר באוניברסיטה העברית.

ביוגרפיה
--------

דני אורבך נולד בפתח תקווה וגדל בכפר סבא. למד בתיכון גלילי, ושירת בחיל המודיעין. למד באוניברסיטת תל אביב תואר ראשון בהיסטוריה כללית ולימודי אסיה, היה סטודנט מחקר באוניברסיטת טוקיו, וקיבל את הדוקטורט שלו בהיסטוריה באוניברסיטת הרווארד.

ב-2003 ביקש אורבך משורה של היסטוריונים לערער בפני הוועדה הציבורית לציון חסידי אומות העולם של יד ושם על ההחלטה שלא להעניק את התואר להנס פון דוהנני, שופט גרמני ואחד מאנשיו של אדמירל וילהלם קנריס, ראש האבווהר, מנגנון המודיעין של הוורמאכט, ומראשי ההתנגדות הגרמנית לנאציזם. בעקבות מאמציו של אורבך, שונתה ההחלטה ופון דוהנני קיבל את התואר.

כיום הוא מרצה באוניברסיטה העברית על היסטוריה צבאית בחוג להיסטוריה כללית וכן משמש כיועץ מוסמך ומרצה במדור יפן בלימודי אסיה. ב-5 באפריל 2021 קודם לדרגת פרופסור חבר.

מרבה להופיע בטלוויזיה כפרשן לענייני צבא, היסטוריה ויפן. כמו כן, אורבך כותב גם באתרים "מידה", "שיחה מקומית", ו"דיומא". מפעיל את הפודקאסט "סוכן משולש", העוסק בתחומי המודיעין והריגול, וכן כותב בלוג ששמו "הינשוף".

מחקריו
------

אורבך מתמחה בחקר הפיכות, התנקשויות פוליטיות ואי־ציות צבאי, דינמיקה של פשעי מלחמה, הרפתקנים צבאיים וההיסטוריה של המודיעין.

ספרו הראשון שפורסם ב-2009 הוא **The Plots against Hitler**, מחקר על רשתות הקשר נגד היטלר בצבא הגרמני. הספר יצא גם במהדורה עברית תחת השם "**ואלקירי - ההתנגדות הגרמנית להיטלר**" וכן הוצאו מהדורות בצ'כית, איטלקית, ספרדית, קרואטית, רומנית ותאית.

ספרו השני שיצא ב-2016, **Curse on this Country: The Rebellious Army of Imperial Japan**, הוא מחקר על תרבות אי־הציות בצבא היפני והאופן שבו הובילה את יפן למלחמת העולם השנייה (הספר מבוסס על הדוקטורט של אורבך). הספר תורגם לעברית בהוצאת אוניברסיטת תל אביב בשנת 2019 תחת השם "**בוגדים למען המולדת - המורדים הפטריוטים של יפן**".

בפברואר 2022 יצא ספרו השלישי, **Fugitives: A History of Nazi Mercenaries During the Cold War**, על שכירי חרב נאצים שפעלו במהלך המלחמה הקרה. הספר תורגם לצרפתית, ותורגם גם לעברית תחת השם **נמלטים: שכירי חרב נאצים במלחמה הקרה.**

ספרים
-----

* **ואלקירי - ההתנגדות הגרמנית להיטלר**, ראשון לציון: ידיעות ספרים, 2009.
* **בוגדים למען המולדת - המורדים הפטריוטים של יפן,** תרגמה: אינגה מיכאלי, תל אביב: הוצאת אוניברסיטת תל אביב, 2019.
* **נמלטים: שכירי חרב נאצים במלחמה הקרה**, תרגם: אמיר צוקרמן, שוהם: כנרת זמורה-ביתן דביר, 2023.

קישורים חיצוניים
----------------

ויקישיתוף מדיה וקבצים בנושא **דני אורבך** בוויקישיתוף
* 

* אתר האינטרנט הרשמי של דני אורבך
* דני אורבך, ברשת החברתית פייסבוק

* דני אורבך, ברשת החברתית אקס (טוויטר)

* דני אורבך, באתר גוגל סקולר
* דף אישי באתר האוניברסיטה העברית
* הפודקאסט של דני אורבך, **סוכן משולש,** על מודיעין וריגול
* רשימת פרסומיו של דני אורבך באתר Academia.edu
* תום שגב, תום שגב על הקושרים נגד היטלר, באתר הארץ, 30 בדצמבר 2009
* אתר למנויים בלבד רותם קובנר, "בוגדים למען המולדת": הקצינים היפנים שהובילו להתפשטות אימפריאליסטית, באתר הארץ, 1 באוגוסט 2019
* אתר למנויים בלבד עופר אדרת, ארגוני ריגול בעולם לא היססו — וגייסו פושעים נאצים לשירותם. המוסד לא נותר מאחור, באתר הארץ, 24 במאי 2023
* "'איפכא מסתברא'? מייחסים לו חשיבות שולית; גם אם אמ"ן יחזור בזמן הוא לא היה חוזה את המתקפה"
* אור, דף שער בספרייה הלאומית

הערות שוליים
------------

1. 1 2  דני אורבך, באתר history.huji.ac.il
2. ↑  תום שגב, תום שגב על הקושרים נגד היטלר, באתר הארץ, 30 בדצמבר 2009
3. ↑  דני אורבך, באתר asia.huji.ac.il
4. ↑  הינשוּף, הבלוג של דני אורבך, באתר הינשוּף
5. ↑  Danny Orbach, **Fugitives**, Hurst Publishers, 2022-02-10, ISBN 978-1-78738-787-4. (באנגלית)
6. ↑  אתר למנויים בלבד יובל מנדלסון, אורבך מתחקה אחר התפקידים שמילאו פושעים נאצים, באתר הארץ, 22 באוגוסט 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300231105171
* GND: 1154891623
* ISNI: 0000 0000 8171 3475
* LCCN: no2009175425
* ORCID: 0000-0002-2826-4935
* SUDOC: 21996078X
* VIAF: 102993142
* WorldCat (עם VIAF): 102993142

 |